*LÅN AV LÆREMIDLER*

1. Jeg aksepterer herved at jeg er erstatningspliktig overfor skolen for alt lånt materiale som blir tapt, eller er skadet i en slik grad at det ikke lenger er i tilfredsstillende forfatning.
2. Jeg har lånt bøker fra min videregående skole, og er kjent med at avtalen gjelder gjennom hele skoleløpet. Ved bytte av skole, må bøkene leveres på den skolen jeg slutter, før jeg starter på den nye skolen. Ved min nye skole får jeg låne nytt sett med lærebøker, men det er ikke nødvendig med ny signering av denne avtalen.

1. Jeg lover å ta godt vare på og stelle pent med bøkene. Det innebærer blant annet at jeg ikke kan skrive i bøkene eller bruke markørpenn eller på annen måte sette merker i eller utenpå bøkene.

1. Jeg forplikter meg til å levere bøkene innen frist fastsatt av skolen, og senest siste skoledag hvert skoleår. Dersom jeg slutter i løpet av skoleåret, forplikter jeg meg til å levere tilbake bøkene senest den dagen jeg slutter. Dersom jeg ikke leverer læremidlene tilbake til skolen innen fristen, vil det bli sendt ut en faktura. Faktura trekkes dersom læremidlene leveres inn før fakturaens forfallsdato. I tilfeller hvor faktura ikke blir betalt, vil kravet gå til inkasso. Ved tap av bok eller materiell skal jeg snarest melde fra til lærebokutlånet.

1. Bøkene må ved innlevering til skolen være i tilfredsstillende forfatning. Med tilfredsstillende forfatning menes:

- Det skal ikke være notater, understrekninger eller bruk av markører i bøkene.

- Bøker skal ikke mangle sider, ha fuktskade, være tilgriset eller på annen måte ha mer enn

normal slitasje.  
   
6. **Erstatningen for skolebøker settes lik innkjøpspris for en ny bok på innleveringstidspunktet.**

Hjemmel: Forskrift om Felles ordensreglement ved de videregående skolene i Trøndelag § 5, samt alminnelige erstatningsrettslige regler, herunder skadeserstatningsloven og ulovfestet erstatningsrett. Skolene kan også ha egne tilleggspunkter i ordensreglementet som gjelder den aktuelle skole læremidler og annet materiell er lånt fra.

*Felles ordensreglement er vedtatt av fylkestinget i Trøndelag 13/6-18 (sak 108/18). Gjeldende fra 1. august 2018.*